cyanic-selkie/wikianc huggingface dataset:
Overvintringsteorien
Teoriens status i dag
En gruppe norske forskere oppsummerte status for overvintringsteorien i 2003. De mener at det er sterke bevis for at det fantes isfrie områder innenfor grensene til isdekket under siste istids maksimum. Det er derimot ingen fossiler som viser at det har vært liv i disse områdene. Molekylære data viser at noen planter har krysset Atlanterhavet for kort tid siden. Hos andre planter har populasjonene på hver side av havet vært adskilt lenge, men dette kan forklares med at de har overlevd i refugier utenfor isdekket. Forskerne konkluderer med at overvintringsteorien ikke er nødvendig for å forklare utbredelsen til fjellplantene.
Molekylære data har stort sett vært brukt til å argumentere mot overvintringsteorien. I 2011 ble det likevel publisert en artikkel der molekylære data viser at stuttsmåarve og dvergarve sannsynligvis har overlevd i refugier innenfor isdekket. Samtidig ble det publisert en artikkel som viser at løpebiller i slekten Trechus har overlevd siste istid på nunataker i Alpene. Disse forskningsresultatene gjør at overvintringsteorien ikke kan avvises.
Trøndertorvmose (Sphagnum troendelagicum) vokser bare i et begrenset område i Trøndelag. Arten kan ikke være eldre enn 80 000 år, men må ha oppstått i et refugium før siste istids maksimum. Heigråmose (Racomitrium lanuginosum) er vidt utbredt på den nordlige halvkule, men genetiske studier antyder at noen populasjoner i nordlige Skandinavia har overlevd istiden i lokale refugier.
Kunståret 1499
Referanser
1499 in art
Overvintringsteorien
Teoriens status i dag
Den svenske forskeren Leif Kullman har funnet makrofossiler fra trær på Åreskutan, 400–500 m over dagens skoggrense. Karbondatering viser at trærne vokste mot slutten av siste istid. Følgende 14C-aldre er målt: fjellbjørk 14 000 år, gran 11 000 år og furu 11 700 år Andre forskere har vært skeptiske til disse funnene og mener at prøvene kan være forurenset. Kullman har som et svar presentert funnet av ei 16 900 år gammel bjørkerot fra Andøya, altså fra rett etter siste istids maksimum.
I 2012 publiserte en stor forskergruppe resultatene av genetiske undersøkelser av pollen funnet i innsjøsedimenter. I artikkelen i det prestisjefylte tidsskriftet Science hevdes det at de boreale treslagene overlevde siste istids maksimum i Skandinavia. Analysene viser at gran vokste i Trøndelag for 10 300 kalenderår siden, og at det fantes furu og gran i nærheten av Andøya for henholdsvis 22 000 år og 17 700 år siden.
Mátyás Rákosi
Mátyás Rákosi (født 9. mars, 1892 som Mátyás Rosenfeld, død 5. februar, 1971 var en ungarsk kommunistisk politiker av jødisk opprinnelse og født i det nåværende Serbia. Han var de facto leder av det kommunistiske Ungarn mellom 1945 og 1956 — først som generalsekretær i Ungarns Kommunistparti 1945–1948 og senere som generalsekretær i Partiet for Ungarns arbeidende folk 1948–1956. Hans styre beskrives som et stalinistisk diktatur.
Romanus (pave)
Romanus var pave fra august til november 897.
Bakgrunn
Om Romanus er nesten ingenting kjent. Man vet hverken når han er født, eller med sikkerhet når han døde. Han var født i Gallese nær Civita Castellana, og var sønn av en mann ved navn Konstantinus. Ifølge Anura Gurugé var Romanus angivelig fetter til pave Marinus I (død 884), som også var fra Gallese.
Pave
Pave Romanus rehabiliterte en av sine forgjengere, pave Formosus.
Referanser
Roman I.
Koulikoro (region)
Koulikoro er en region i Mali. Den ligger vest i landet og grenser til regionene Kayes, Ségou og Sikasso. Den grenser også til landene Mauritania i nord og Guinea i sør. Hovedstadsdistriktet Bamako er helt omsluttet av regionen Koulikoro.
Koulikoro er endeholdeplass for Dakar–Nigerbanen og en viktig havn på Nigerelva
Administrativ inndeling
Koulikoro er delt inn i sju kretser (Cercle). Disse er delt inn i 106 kommuner.
Ladislav Dluhoš
Ladislav Dluhoš (født 6. oktober 1965 i Čeladná) er en tsjekkisk tidligere skihopper som konkurrerte for Tsjekkoslovakia og senere det uavhengige Tsjekkia.
Han deltok i verdenscupen og mesterskap fra sesongen 1983/84. Hans beste sammenlagtplassering i verdenscupen var 10.-plass i 1985/86; han ble også nummer 12 i 1988/89. I enkeltrenn var hans beste plassering 2.-plass 9. februar 1985 og 25. januar 1986, begge i normalbakken i Sapporo. I den tysk-østerrikske hoppuka var 18.-plass i 1988/89 hans beste sammenlagtplassering.
Ladislav Dluhoš var med i VM i 1984 (lag), 1985, 1987, 1989 og 1991. Han var på det tsjekkoslovakiske laget som tok bronsemedaljer i lag-VM i Engelberg i 1984 og i lagkonkurransen i Lahtis i 1989. Individuelt i VM var 6.-plass i storbakken i Lahtis i 1989 hans beste plassering. Han deltok i OL i 1984, 1988 og 1994, med 12.-plass i storbakken i Sarajevo i 1984 som beste individuelle resultat. Han var på det tsjekkoslovakiske laget som ble nummer 4 i lagkonkurransen i Calgary i 1988.
Han deltok i VM i skiflyging i 1985, 1986, 1988 og 1990, og ble nummer 4 i Bad Mitterndorf (Kulm) i 1986 og nummer 5 i Planica i 1985.
Hans siste verdenscuprenn var i normalbakken i Planica i desember 1994. Han deltok i kontinentalcupen til og med 1995/96-sesongen.
Nils Gustaf Dalén
Nils Gustaf Dalén (født 30. november 1869 i Stenstorp, død 9. desember 1937) var en svensk oppfinner, grunnlegger av AGA. Han ble tildelt Nobelprisen i fysikk 1912 for sine «oppfinnelser av selvjusterende regulatorer som i kombinasjon med gassakkumulatorer benyttes til belysning av fyr og lysbøyer».
Daléns viktigste og mest kjente oppfinnelse er trolig solventilen som muliggjorde AGA-fyret. Oppfinneren ble blind som følge av en gasseksplosjon i 1912, og det har blitt spekulert i at tildelingen av nobelprisen delvis var påvirket av den tragiske hendelsen. Dalén fortsatte imidlertid å lede AGA til 1937.
Polititjenestemedaljen
Polititjenestemedaljen (Polizei Dienstauszeichnung) er en medalje ifra Det tredje rike.
Utmerkelsen ble gitt til polititjenestemenn for lang tjeneste, og ble innstiftet av Adolf Hitler 30. januar 1938.
Fres
En fres er en verktøymaskin med et roterende skjæreverktøy med mange egger. En fres kan brukes til for eksempel planering av emner (slik som toppen på en bilmotor), fremstilling av tenner i tannhjul, spor i aksler og annet.
En fres kan opereres manuelt eller under kontroll av en datamaskin (se CNC). Freser deles hovedsakelig inn i vertikale og horisontale maskiner. Moderne freser har gjerne et koordinatbord samt en eller flere digitalavlesere.
Polititjenestemedaljen
Utforming
Første og andre klasse er begge formet som malteserkors på 43 x 43 millimeter, med det tredje rikes riksvåpen på advers, inni en oval eikekrans. På revers er inskripsjonen «Für treue Dienste in der Polizei» (For tro tjeneste i Politiet) i senter. Tredje klasse er en rund 38 millimeter medalje med samme motiv som første og andre klasse på advers, og på revers er tallet «8» i senter med samme inskripsjon som første og andre klasse rundt.
Alle tre har blått ensfarget medaljebånd, og noen av 1. og 2. klasse har riksvåpenet brodert på båndet, i henholdsvis gull og sølvtråd.
Eksterne lenker
Stauten & Ausführungsbestimmungen - Polizei Dienstauszeichnung
Bisettelse
Bisettelse betegner en gravferd der den døde kremeres. Da senkes ikke kisten i jorden, men sendes til kremasjon.
Deretter samles asken i en urne som settes ned i en gravlund, eller asken kan bli spredd etter nærmere regler.
En bisettelse kan være religiøs og foregå i kirke eller kapell, ledet av en prest. Den kan også være en samling av familie og venner, uten noen religiøs ramme.
Spikul
En spikul er innen solfysikken en dynamisk jetstrøm med en diameter på rundt 500 km på solen. Den beveger seg oppover med en hastighet på rundt 20 km/s fra fotosfæren. Spikulene ble oppdaget i 1877 av Pietro Angelo Secchi ved Vatikanobservatoriet i Roma. I kromosfæren er spikuler det klart vanligste fenomenet.
Spikuler har en livslengde på 5–10 minutter. Ved solens horisont ser de utdratte ut (når de ses på solskiven kalles de fibriler). Der blir vanligvis forbundet med regioner med høy magnetisk strømning og spikulenes massestrøm er omtrent 100 ganger høyere enn hos solvinden.
Santa Maria Madalena
Santa Maria Madalena er en kommune i delstaten Rio de Janeiro i sørøstregionen av Brasil.
Børre
Børre er en norsk variant av mannsnavnet Birger som kan komme av de norrøne ordene bjǫrg, «berging», eller bjarga, «redde», eller av det gammelhøytyske burg, «berging».
Børre har norsk navnedag 11. januar.
Utbredelse
Børre er et nokså sjeldent navn i Norge, og er svært lite utbredt i andre land.
Kjente personer med navnet
Personene i listen er ordnet kronologisk etter fødselsår.
Neselva (Asker)
Neselva (over Åstaddammen kalt Stokkerelva) er ei elv i Asker og Bærum kommuner i Viken. Neselva er det femte største vassdraget i Asker kommune. Neselva har utspring på Ramsåsen i Bærum og munner ut i Oslofjorden i Asker. Elva er 11 kilometer lang, hvorav selve Neselva utgjør 3,8 kilometer. Elvas nedbørfelt inneholder ingen innsjøer og kun to mindre dammer, Åstaddammen og Torstaddammen.
Ivo Štakula
Ivo Štakula (født 25. februar 1923, død 26. oktober 1958 i Melbourne) var en jugoslavisk vannpolospiller som deltok i flere olympiske leker; 1948 i London, 1952 i Helsingfors og 1956 i Melbourne.
Neselva (Asker)
Elva starter som en liten bekk fra myrområdet Breimåsan på Ramsåsen. Den renner mot sør og skifter navn flere ganger, først Delingsbekken, deretter Svartebekken og Haugsvollbekken, før den ved Vestmarksetra snur mot øst og blir til Stokkerelva. Nedenfor Vestmarksetra danner elva grense mellom Asker og Bærum over en lengre strekning. Den kommer ut av skogen ved gården Stokker, som elva har navn etter, og ved Holo kommer Skvallerbekken inn fra nord. Elva snur nå mot sør igjen, og nedenfor Groset passerer elva gjennom en trang kløft med tett løvskog, og inn i Åstad naturreservat som strekker seg ned mot Åstaddammen (39 moh), like under østhellingen av Skaugumsåsen.
Ivo Štakula
Štakula vant en olympisk sølvmedalje i vannpolo under OL 1952 i Helsingfors. Han var med på det jugoslaviske laget som kom på andreplass i vannpoloturneringen bak Ungarn. Jugoslavias resultat i finalerunden var 2-2 mot Ungarn, og 4-2 over USA og 3-1 over Italia. Ungarn og Jugoslavia fikk begge 5 poeng, men Ungarn vant på bedre målforskjell, 13-4 mot Jugoslavias 9-5. Det var 21 lag som deltok i vannpoloturneringen som ble avviklet 25. juli til 2. august 1952.
Neselva (Asker)
Nedenfor Åstaddammen bytter elva navn til Neselva. De første metrene går elva gjennom en steinsatt kulvert under oppfyllingen til Drammensbanen. Den fortsetter et kort stykke sørover og dreier så nordøstover og renner i en rolig og meanderende løp over slettene mot Billingstad, før den igjen dreier mot sør. Over den nederste strekningen går elva gjennom industriområdet på Billingstadsletta og boligstrøk på Nesbru, før den renner ut i Holmenfjorden mellom Landøya og Holmen.
Queen Latifah
Dana Elaine Owens, kjent under navnet Queen Latifah, (født 18. mars 1970 i Newark i New Jersey) er en amerikansk rappartist/sanger, modell og skuespiller nominert til Academy Awards.
Reichsleiter
Reichsleiter («riksleder») var et av de høyeste embeter i det tyske nasjonalsosialistiske partiet NSDAP fra 1922 til 1945. Embetsinnehaverne rapporterte direkte til Adolf Hitler og hans nærmeste medarbeidere, og utførte sitt arbeid etter ordre fra disse.
Tittelen ble også tatt i bruk som en paramilitær grad i NSDAP, rett under Gauleiter.
Embetsinnehavere etter ansvarsområde
Stabsleder for førerens stedfortreder, senere leder for partikanselliet
Stabsleder for NSDAPs politiske organisasjon, senere riksorganisasjonsleder for NSDAP
Leder for NSDAPs utenrikspolitiske kontorer
Leder for de forsvarspolitiske kontorer, senere NSDAPs kolonialpolitiske kontorer
Reichsführer-SS
SA-Stabschef
NSDAPs rikspressesjef
Leder for NSDAPs partipresse
Reichsjugendführer
Leder for NSDAPs landbrukspolitiske kontorer, senere Reichsbauernführer
Fører for riksdagsfraksjonen
Leder for NSDAPs rettsavdeling
Formann for NSDAPs øverste partirett
Stedfortreder for formannen for den øverste partirett
Skriftfører for NSDAP, senere Leder for hoverkontoret for kommunalpolitikk
JOIN good forces
JOIN good forces (fram til 2012 Christian Relief Network) er en norsk hjelpeorganisasjon som arbeider i konfliktområder. Organisasjonen ble stiftet i 1993 av Bent Rønsen. Den har arbeidet i flere konfliktområder hvor få andre har sluppet inn.
Reichsleiter
Embetsinnehavere etter ansvarsområde
Riksskattemester for NSDAP
Stern John
Stern John (født 30. oktober 1976 i Cane Farm på Trinidad og Tobago) er en tidligere landslagsspiller i fotball for. Han var angrepsspiller, og spilte for en rekke amerikanske og engelske klubber.
Reichsleiter
Embetsinnehavere etter ansvarsområde
Struktur der NSDAP
Stern John
John Stern har spilt 109 landskamper og scoret 69 mål for Trinidad og Tobago.
Biografi
John flyttet til USA for å begynne på Mercer County Community College i 1995. Foran 1998 sesongen ble han en del av laget til Columbus Crew i Major League Soccer. Tidligere hadde han spilt for New Orleans Riverboat Gamblers i A-Liga.
I hans første sesong scoret han 26 mål, og ble toppscorer i Major League Soccer. Året etter scoret han 18 mål, og delte toppscorertittelen. Etter 1999-sesongen ble han kjøpt av Nottingham Forest for £1 500 000. Han ble i Forest i litt over 3 år før han ble kjøpt av Birmingham City for £150 000 den 8. februar 2002. Etter ikke alt for mye spilletid i Birmingham ble han solgt til Coventry 14. september 2004.
På grunn av lite spilletid i 2005/06 sesongen ble han lånt ut til Derby County 16. september 2005. Han returnerte til Coventry i november 2005.
JOIN good forces
Av de første områdene hvor organisasjonen arbeidet var Bosnia, hvor organisasjonen klarte å få tilstrekkelig tiltro hos de stridende til at de fikk levere nødhjelp i innlukkede enklaver.
Et av organisasjonens store satsningsområder er «Gi oss en sjanse» -prosjektet, hvor barnesoldater tilbakeføres tilo det sivile. Prosjektet startet med et Gi meg en sjanse-senter ved byen Kasese, ved foten av Ruwenzorifjellene i Uganda.
Mikhajlov
Mikhajlov (russisk: Миха́йлов) er en by i Rjazan oblast i Russland. Byen ligger ved elva Pronja (ei sideelv til Oka), rundt 65 km sørvest for Rjazan. Innbyggertall: 13 295 (folketelling 2002).
Mikhajlov ble nevnt første gang i 1546, sammen med andre befestede byer i utkanten av Storfyrstedømmet Moskva. Den var befolket av streltsere, kanonmakere og snekkere, som dannet slobodaer rundt byen. I 1618 motsto Mikhajlov en ti dager lang beleiring fra den polske arme. I 1708 ble byen en del av Moskva gubernija.
Grønnsak
Grønnsaker er kulturplanter der deler av planten brukes rå, kokt eller stekt i matlaging på grunn av sin smak og sitt næringsinnhold. Ordet har ingen vitenskapelig, botanisk definisjon, og heller ikke i praktisk kokekunst har begrepet noe endelig og vedtatt innhold. Noen vil si at poteter, mais og sopp er grønnsaker – andre ikke. Det er heller ikke noe vedtatt skille mellom grønnsaker og frukt og mellom grønnsaker og kryddervekster.
Grønnsakvekster
De delene av planten som brukes, er oppført etter navnet.
Battalion Wars
Battalion Wars er et nåtids strategi spill for Nintendo GameCube. Spillet er et tredjepersons skyte spill, hvor du kan kontrollere både infanterier, fly og kjøretøy.
Historie
Den militære sonen på grensen mellom Tundran territories og Western Frontier har lenge vært vitne til en vanskelig våpentilstand. Samme tid som konflikten, går lederskapet av Tundra fra Tsar Gorgi til hans sønn Marshall Nova. Når Marshall Nova er i ledelsen tørr folket i Tundra og håpe på fred. Tsar Gorgi har lyst på en konflikt og angriper i hemmelighet Western Frontier.
Nova får vite at det er hans far og ikke Western Frontier som har brutt våpenhvilen og nekter dermed Tsar Gorgi og styre militæret mer, og gir dermed ansvaret til Major Nelly. I det Tundra bare har en holdeplass igjen i sin sikkerhet, drar Tsar Gorgi til Xylvania får å gjør en pakt om sammen å ta Western Frontier. Men Kaiser Vlad av Xylvania har allerede sent bombefly for å sprenge begge hærene som er i krig.
Tundra og Frontier slår seg sammen til en allianse for å stoppe Xylvania og lage fred. Samtidig har General Herman fra Western Frontier fått en ny alliert, nemlig Empress Lei-qo av Solar Empire. I Xylvania lider de sterkt av tap, og en desperat Countess Ingrid gjenoppliver et eldgammelt folk kalt Iron Legion. Ingrid blir helt hjernevasket og Kaiser Vlad må plutselig både sloss mot Wester frontier og Iron Legion. Western Frontier greier til slutt og overta Vladstag, hovedstaden i Xylvania mens Solar empire tar Iron Legion. Men Kaiser Vlad tar av i et helikopter før noen får tatt ham og forsvinner.
Santo Antônio de Pádua
Santo Antônio de Pádua er en kommune i delstaten Rio de Janeiro i sørøstregionen av Brasil.
Sprettert
En sprettert er et håndholdt våpen for skyting av prosjektiler med strikk-kraft. Spretterter har blitt brukt til jakt på smådyr, og kan gjøre skade på mennesker, dyr og gjenstander. Såkalte krampespretterter er ett eksempel på spretterter med potensial for ødeleggelse. I moderne tid brukes som regel bare sprettert som et leketøy, og finnes i mange størrelser og utførelser – både hjemmelagde og patenterte. Noen spretterter er utformet for å skyte ut klinkekuler og andre runde gjenstander, mens noen skyter stålkramper.
Typer spretterter
En svært lettvint sprettert kan lages av en gummistrikk som blir lagt rundt tommel og pekefinger og strukket ut mellom disse. Ammunisjon kan være en sammenrullet papirstrimmel som blir bøyd på midten, slik at den ligner en krampe. Slike improviserte spretterter har lenge vært vanlig å bruke som rampestrek i skoletimer.
Boško Vuksanović
Boško Vuksanović (serbisk: Бошко Вуксановић; født 4. januar 1928, død 4. april 2011) var en jugoslavisk vannpolospiller som deltok de olympiske leker 1952 i Helsingfors og 1956 i Melbourne.
Vuksanović vant en olympisk sølvmedalje i vannpolo under OL 1952 i Helsingfors. Han var med på det jugoslaviske laget som kom på andreplass i vannpoloturneringen bak Ungarn. Jugoslavias resultat i finalerunden: 2-2 mot Ungarn, og 4-2 over USA og 3-1 over Italia. Ungarn og Jugoslavia fikk begge 5 poeng men Ungarn vant på bedre målforskjell, 13-4 mot Jugoslavias 9-5. Det var 21 lag som deltok i vannpoloturneringen som ble avviklet 25. juli til 2. august 1952. Vuksanović spilte seks kamper i OL-turneringen.
Sprettert
Typer spretterter
Den enkleste typen «ekte» sprettert er derimot laget av en Y-formet kvist med to strikker festet i hver ende av de oppstående endene. På midten blir de skjøtet sammen med en lærlapp der man kan legge det man skal skyte ut.
Rørsprettert er en type sprettert som er mye kraftigere og mer treffsikker enn vanlige spretterter. Den lades ved at man legger ammunisjonen inn i rørets munning med munningen opp så den faller bak i skyteblæren. Når blæren trekkes bakover og slippes, blir ammunisjonen sendt ut gjennom rørets munning.
Det finnes også en variant der strikkene er festet til et spesielt utskåret kryssfinerstykke med hull eller nedsenkning midt mellom strikkfestene. Denne er beregnet til å skyte piler med. Leketøysvarianten var i plast, med piler med sugekopp.
Ségou (region)
Ségou er en region i Mali. Den ligger midt i landet og grenser til regionene Sikasso, Tombouctou, Mopti og Koulikoro. Den grenser også til landene Mauritania i nord og Burkina Faso i sør.
Sprettert
Bruk i Norge
Sprettert er ikke tillatt å eie, erverve eller selge i Norge uten tillatelse.
Ségou (region)
Administrativ inndeling
Ségou er delt inn i sju kretser (Cercle). Kretsene er videre delt opp i 118 kommuner.
Sprettert
Bruk i Norge
Forbudet mot å kjøpe, erverve, eie eller inneha spretterter.
ÁVH
Statens Beskyttelsesorgan (ungarsk: Államvédelmi Hatóság eller ÁVH) var det kommunistiske hemmelige politiet i Ungarn fra 1945 til 1956. Det ble opprettet etter mønster av og som et vedheng til Sovjetunionens hemmelige politi, men fikk snart et rykte for utpreget brutalitet etter utrenskningene som startet i 1948, økte i 1949 og endte i 1953. Det stod bak omfattende brudd på menneskerettighetene, deriblant tortur og drap.
Sprettert
Bruk i Norge
Ved siste endring av våpenforskriftene med ikrafttredelse fra 1. januar 2000, ble det innført forbud mot å kjøpe, erverve, eie eller inneha spretterter. Departementet understreker at dette forbudet først og fremst er ment å ramme de kraftige maskinproduserte sprettertene for omsetning på det kommersielle markedet. Forbudet er således ikke ment å ramme såkal husflidpretterter, dvs. hjemmelagede trespretterter e.l., eller tilsvarende spretterter.
ÁVH
I 1953 døde Stalin og Imre Nagy (en moderat reformist) ble utnenvt til statsminister i Ungarn. Under Nagys første regjering fra 1953 til 1955 ble ÁVHs makt gradvis begrenset. Som følge av avstaliniseringen kom det ikke til en gjenopprettelse av Államvédelmi Hatóság som en egen organisasjon, men kommunistene kom likevel også senere til å benytte seg av agenter i kampen mot påståtte fiender av kommunismen.
Organisasjonen ble opprettet under navnet Politikai Rendészeti Osztály (PRO), men skiftet navn til Magyar Államrendőrség Államvédelmi Osztálya (ÁVO) året etter. I 1948 fikk organisasjonen navnet Belügyminisztérium Államvédelmi Hatósága (ÁVH). ÁVHs mest sentrale lederskikkelse var Gábor Péter.
Hamnet Shakespeare
Hamnet Shakespeare (døpt 2. februar 1585, gravlagt 11. august 1596) var den eneste sønnen til William Shakespeare og Anne Hathaway, og tvillingbror av Judith Shakespeare. Han døde kun elleve år gammel av ukjente årsaker. Det er flere teorier om forholdet, om noe, mellom Hamnets død og farens senere skuespill Hamlet. Andre teorier postulerer forbindelser mellom Hamnets død og skrivingen av skuespillene Kong Johan, Romeo og Julie, Julius Cæsar og Helligtrekongersaften, blant andre. Slike biografiske teorier som knytter Hamnet til sin fars verker begynte å bli populære allerede tidlig på 1700-tallet og fortsatte til inn på 1930-tallet før de forsvant med begynnelsen av modernismen og nykritikken som prominente og antibiografiske litterære bevegelser. I nyere tid, etterhvert som nykritikken har mistet innflytelse blant akademikerne, har teorier om Hamnet og hans far verker igjen kommet til overflaten.
Liv
Svært lite er kjent om det korte livet til dette barnet som kunne ha ført videre familienavnet Shakespeare om han levd til han hadde blitt voksen. Hamnet og hans tvillingsøster Judith ble født i Stratford-upon-Avon og døpt den 2. februar 1585 i Treeninghetskirken i Stratford av Richard Barton av Coventry. Tvillingene ble sannsynligvis navngitt etter foreldrenes venner, Hamnet eller Hamlet Sadler, en baker, og hans hustru Judith.
Det er svært liten informasjon om Hamnets oppvekst. Han var sannsynligvis oppdratt hovedsakelig av sin mor Anne i huset i Henley Street som tilhørte guttens bestefar. Germaine Greer tror det er usannsynlig at Shakespeares barn hovedsakelig vokste opp i Henley Street, og foreslår isteden muligheten for at det nygifte ekteparet Shakespeare tok bolig i en liten hytte, eller faktisk også tok bolig i New Place som leietakere tidlig i ekteskapet før de kjøpte huset senere.
På den tiden da Hamnet var fire år gammel var hans far allerede blitt en kjent skuespillforfatter i London. Han kan ikke ofte ha vært hjemme i Stratford hos sin sønn da han popularitet stadig vokste. Honan mener at Hamnet kan ha fullført barneskolen før han døde elleve år gammel, omtrent en tredjedel av alle barn døde før de ble ti år gammel slik at hans unge død var slett ikke uvanlig for denne tiden.
Forbindelsen til Hamlet og andre skuespill
De fleste teorier om Hamnets påvirkning på sin fars skuespill er sentrert rundt tragedien Hamlet. Det tradisjonelle synet er at spekulasjon om at sorgen over sin eneste sønns død har sporet Shakespeare til å skrive Hamlet (komponert i årene 1599/1601) er i all sannsynlighet ikke riktig, og i Shakespeares eget testamente ble Hamnet Sadlers fornavn stavet som «Hamlett», hvor navnet på rollen i stykket hadde en annen avledning. Prins Hamlets navn er mer enn ofte antatt å være beslektet med figuren Amleth i Saxo Grammaticus' Vita Amlethi, en eldre dansk legende som er svært lik Shakespeares fortelling. Nyere forskning har argumentert at mens Hamlet var av dansk opprinnelse og kan ha blitt valgt som et emne for et skuespill av kommersielle hensyn, kan Shakespeares sorg over tapet av sin eneste sønn gjerne ligge i hjertet av tragedien.
Spekulasjoner over Hamnets påvirkning på Shakespeares verker er ikke begrenset til Hamlet alene. Richard Wheeler har fremmet teorier om Hamnets død kan ha påvirket skrivingen av Helligtrekongersaften som sentrerer rundt en pike som tror at hennes tvillingbror er død. På slutten finner hun ut at hennes bror aldri døde, men lever i beste velgående. Wheeler har også fremmet tanken at kvinner som kler seg ut som menn i Kjøpmannen i Venedig, Som dere vil ha det, og Helligtrekongersaften er representasjoner av William Shakespeares visjoner av sin sønn i håpet av sine døtre etter Hamnets død. Bill Bryson har argumentert at Constances tale fra tredje akt av Kong Johan (skrevet på midten av 1590-tallet) var inspirert av Hamnets død. I talen sørger hun over tapet av sin sønn Arthur. Mange andre skuespill av Shakespeares har teorier som omhandler Hamnet. Disse omfatter spørsmål om en scene i Julius Cæsar hvor Cæsar adopterer Marcus Antonius som en erstatning for sin døde sønn er inspirert av Hamnets død, eller om Romeo og Julie er en tragisk refleksjon over tapet av en sønn, eller om Alonsos skyld over sin sønns død i Stormen er tilknyttet det samme. Shakespeares sonett 37 kan også ha blitt skrevet som et svar på Hamnets død. Shakespeare sier i det, «As a decrepit father takes delight / To see his active child do deeds of youth / So I, made lame by fortune's dearest spight / Take all my comfort of thy worth and truth». Dog, om dette er en allusjon til Hamnet er den svært vag.
Hamnet i verker av andre forfattere
James Joyces episke Ulysses inneholder referanser til Hamnet. I kapittelet Scylla & Charybdis legger Stephen Dedalus fram en teori i Nasjonalbiblioteket som er knyttet til forholdet mellom stykket Hamlet til Shakespeares sønn Hamnet.
Sørarnøya
Sør-Arnøy eller Sørarnøya er en øy og et sted i Gildeskål kommune. Sørarnøya er forbundet til Nordarnøya med bru, men ingen av øyene har fastlandsforbindelse. Den enkleste måten å komme seg til Sørarnøya på er med hurtigbåt eller ferge. Fergeforbindelsen er en trekantforbindelse mellom Sørarnøya, Horsdal lengst sør på Sandhornøya og Sund på fastlandet, nord for kommunesenteret Inndyr.
Det bor cirka 300 innbyggere på øyene. Tettstedet Sørarnøy ligger på østsiden av Sørarnøya, og hadde om lag 200 innbyggere siden 2008. Det er en dagligvarebutikk på Sørarnøy, Nærbutikken Sørarnøy. Det er bussforbindelse mellom Sør- og Nord-Arnøy cirka to ganger hver dag, og skolebuss hver skoledag mellom øyene. Skolen har 26 elever (sept. 2021), fordelt på 1.-10.trinn.
Storåsen utgjør det høyeste punktet på Sørarnøy med 52 moh.
Steele County (Nord-Dakota)
Steele County er et fylke i den amerikanske delstaten Nord-Dakota. Det ligger i de østlige delene av staten og grenser mot Grand Forks County i nord, Traill County i øst, Cass County i sørøst, Barnes County i sørvest, Griggs County i vest og mot Nelson County i nordøst.
Steele Countys totale areal er 1,853 km² hvorav 8 km² er vann. I 2006 hadde fylket 1,943 innbyggere, og administrasjonssenteret ligger i byen Finley.
Dagfin Werenskiold
Dagfin Werenskiold (født 1892 i Bærum, død 1977) var en norsk maler og billedhugger.
Werenskiold ble født på Solberg gård i Bærum i Akershus i 1892. Da han skulle begynne på skolen, skrev hans far, maleren og tegneren Erik Werenskiold, til skolebestyreren: «Dagfin skal fritas for tegneundervisning, da han skal bli kunstner.» Erik Werenskiold hadde sett hvordan datterens kunstneriske evner var blitt ødelagt av skolen.
I stedet fikk Dagfin Werenskiold som barn tegneundervisning av sin far, og fulgte ham på studiereiser rundt i norske bygder. Han beholdt likevel sin kunstneriske selvstendighet og sa selv at «Jeg tok ofte igjen, ville ikke la meg kuste». I 1911 dro han alene på studietur til Paris, i 1913 til Provence. Dagfin Werenskiold hadde ytterligere studieopphold i Frankrike fra 1920 til 1923, der han studerte modellering, maling og skjæring hos blant andre Atoine Bourdelle i Paris. Han reiste også på studieturer til Grønland og Italia.
Gregory van der Wiel
Gregory Kurtley van der Wiel (født 3. februar 1988) er en nederlandsk fotballspiller som spiller for den canadiske klubben Toronto FC.
Dagfin Werenskiold
Werenskiold malte bilder fra norsk bondeliv, modellerte portretter og lagde flere relieffarbeider, blant annet til bronsedørene i Oslo domkirke i 1937 med motiver fra Bergprekenen, og malte trerelieffer til borggården foran Oslo rådhus i 1950 med figurer fra norrøn mytologi. Han lagde også utsmykninger ved St. Olaf College i Northfield i Minnesota i USA i 1958 og altertavler til Hornindal kirke i 1930 og Sandefjord kirke i 1963. Han illustrerte dessuten flere bøker, blant annet Asbjørnsen og Moes samling av folkeeventyr, Ingeborg Refling Hagens Den gamle pioner fra 1937 og Nordahl Rolfsens lesebok fra 1939. Han deltok også på en lang rekke store utstillinger i Norge og utlandet.
Gregory van der Wiel
Han spiller forsvar, og er også en del av.
Han ble tatt ut til Fotball-VM 2010 i Sør-Afrika og EM i fotball 2012.
Cirkus Fandango
Skouen utga i 1953 boken Cirkus Fandango : en filmfortelling, med historien som han året etter viste på film.
Handling
Fandango er direktør for et omreisende sirkus, som består av en håndfull artister. Men det hersker en tydelig konflikt mellom direktøren, og flere av de andre artistene. Den gamle klovnen Papa må blant annet være et levende mål for en bueskytter som drikker alt for mye alkohol. Men flere av de andre ansatte krever at dette nummeret skal avlyses.
Men så dukker en ung gutt som heter Jannik opp ved sirkuset, og tar over jobben til Tove. Jannik har evner som både lommetyv og imitator, og han blir raskt forelsket i Tove.
Turritopsis nutricula
Turritopsis nutricula er en 4-5 mm stor, klokkeformet manet med en livssyklus hvor den går tilbake til polypp-stadiet etter at den har vært kjønnsmoden.
Dette er det første kjente tilfellet av et dyr som er i stand til å fullstendig gå tilbake til et seksuelt umodent, koloni-stadium etter at det har nådd kjønnsmodenhet som et solitært individ. Den gjør dette gjennom celleutviklingsprosessen som kalles transdifferensiasjon.
Deretter gjentar denne syklusen seg, noe som gjør dyret effektivt udødelig.
A5-papir
Papiret er halvparten så stort som et A4-papirformat.
Borsele
Borsele er en kommune som ligger på halvøyen Zuid-Beveland i den nederlandske provinsen Zeeland. Kommunens navn staves, i motsetning til tettstedet Borssele, med bare én s.
Kommunens rådhus ligger i Heinkenszand og videre hører også tettstedene Baarland, Borssele, Driewegen, Ellewoutsdijk, 's-Gravenpolder, 's-Heer Abtskerke, 's-Heerenhoek, Hoedekenskerke, Kwadendamme, Lewedorp, Nieuwdorp, Nisse, Oudelande og Ovezande.
Kommunen har grovt sett de samme grensene som området som kalles Zak van Zuid-Beveland. Dette er et historisk landskap som består av små poldere. Området er viktig sett i fra et kulturhistorisk synspunkt.
I kommunen finnes to kraftverk, et dampkraftverk som drives med kull og et atomkraftverk. Begge ligger i et industriområde ved havneområdet Vlissingen-oost. Innen Nederland er kommunen mest kjent for atomkraftverket.
Riksvei A58 er hovedtrafikkåren til kommunen over land, videre ligger innkjøringen til Westerscheldetunnelen, som forbinder øyene med Zeeuws-Vlaanderen ved Ellewoutsdijk.
I Borssele ligger Borssele kjernekraftverk som er Nederlands eneste atomkraftverk for elektisitetsproduksjon.
Fylkesvei 1798
Frem til 2019 hadde veien betegnelsen fylkesvei 104 (Hedmark).
Sog (Nagqu)
Sog (kinesisk: 索县; pinyin: Suǒ Xiàn) er et fylke i prefekturet Nagqu i den autonome region Tibet i Folkerepublikken Kina.
Befolkningen var på 34,639 innbyggere i 1999.
Samferdsel
Kinas riksvei 317 løper gjennom området. Den fører fra Chengdu i Sichuan til Nagqu i Tibet.
Studentfagkurs
Studentfagkurs var et ettårig kurs i økonomifag som flere økonomiske gymnas arrangerte for studenter som hadde tatt eksamen artium og som ønsket en økonomisk utdannelse i tillegg. En rekke skoler tilbød slike kurs, som var nødvendig om man ønsket å studere videre på Norges Handelshøyskole. Fagkretsen omfattet
Alan Snoddy
Alan Snoddy (født 29. mars 1955 i Lisburn) er en nordirsk tidligere fotballdommer som har dømt i to verdensmesterskap; 1986 i Mexico (én kamp) og 1990 i Italia (én kamp).
Snoddy ble i 2020 utnevnt til medlem av Order of the British Empire (MBE).
Kamper i VM
1986:
1990:
Sapucaia (Rio de Janeiro)
Sapucaia er en kommune i delstaten Rio de Janeiro i sørøstregionen av Brasil.
Bob Clark (friidrettsutøver)
Robert Hyatt Clark (født 28. januar 1913 i Covina i California, død 13. mai 1976 i Arcadia i Californis) var en amerikansk friidrettsutøver som deltok i de olympiske leker 1936 i Berlin.
Clark vant en olympisk sølvmedalje i friidrett i Sommer-OL 1936 i Berlin. Han kom på andreplass i tikamp bak sin landsmann Glenn Morris.
Jack Parker
Roger J. «Jack» Parker (født 27. september 1915, død mai 1964) var en amerikansk friidrettsutøver som deltok i de olympiske leker 1936 i Berlin.
Parker vant en olympisk bronsemedalje i friidrett under Sommer-OL 1936 i Berlin. Han kom på tredke plass i tikamp bak sine landsmenn Glenn Morris og Robert Clark.
Signalen (Hurdal)
Signalen er et fjell i Hurdal kommune i Akershus, rett nordøst for innsjøen Øyangen. Fjellet har en høyde på 694 meter over havet og er det 10. høyeste i Akershus av fjellene med primærfaktor på minst 50 meter.
Grefsen stadion
Historie
Grefsen stadion ble innviet i 1930. Stadionet var opprinnelig drevet av et aksjeselskap som ble etablert i 1920 med aksjonærene Kjelsås Idrettslag, Nydalens Skiklub, Grefsen Idrettslag og Aker kommune. I 1965 overtok Oslo kommune hele anlegget. I 2002 ble det lagt kunstgress.
Under en illegal fotballkamp i 1944 mellom Skeid og Vålerengen skal det ha vært 5–6000 tilskuere til stede på Grefsen stadion. Publikumsrekorden i nyere tid er 3293 i kampen mellom Kjelsås og Kongsvinger i 1998 (kvalifisering til eliteserien).
Nick Cave
Nicholas Edward «Nick» Cave (født 22. september 1957) er en australsk musiker, sanger, låtskriver, komponist, forfatter og tidvis også skuespiller. Han er best kjent for sin musikkproduksjon med gruppa Nick Cave & The Bad Seeds, etablert i 1983. Gruppa er kjent for sin eklektiske musikk og sin innflytelse. Før dette var han forgrunnsfigur i postpønk-gruppa The Birthday Party tidlig på 1980-tallet. Denne gruppa var mer påvirket av blues og frijazz. I 2005 dannet han garasjerockebandet Grinderman, som utga sitt første album det påfølgende året.
Caves musikk kan karakteriseres som emosjonelt intens og påvirket av mange ulike musikkstiler og artister. I sine tekster er Cave også lyrisk opptatt av religion, død, kjærlighet og vold. Cave hadde en eksperimentell, nesten støyende musikkstil på de tidligste utgivelsene, men har etter hvert utviklet seg til å bli en melankolsk sanger med underfundige og til dels religiøse og filosofiske tekster. Hans mørke basstemme og morbide tristesse har gjort ham til en av Australias mest kjente musikere og kunstner. Tidlig på 2010-tallet ble han i musikkavisen betegnet NME som «grand lord of gothic lushness». («storherre av gotisk frodighet»).
Cave ble i 2008 utnevnt til æresdoktor ved Monash University. Da han i 2007 ble innlemmet i australske ARIA Hall of Fame, uttalte komiteens formann at Nick Cave har hatt en av de mest eiendommelige karrierer innenfor populærmusikken, «hinsides sammenligning, hinsides sjanger, hinsides enhver diskusjon.»
Han har også utgitt romaner. Cave begynte å høre Leonard Cohen i tenårene og hadde Cohens «Avalanche» som første spor på debutplaten From Her to Eternity. Cave medvirket også på I'm Your Fan (Tribute to Leonard Cohen) (1991).
Karriere
Cave sang i guttekoret i hjembyen og i koret på kostskolen i Melbourne. I 1973 traff han Mick Harvey (gitar), Tracy Pew (bass) og Phill Calvert (trommer), som var medelever ved Caulfield Grammar School. Sammen med dem startet han sitt første band, med seg selv som sanger. Repertoaret besto av låter av Lou Reed, David Bowie, Alice Cooper, Roxy Music og Alex Harvey. Etter at de i 1977 var ferdige på skolen, tok de navnet The Boys Next Door og begynte å spille egne låter. Disse ble skrevet av Cave. Gitarist og låtskriver Rowland S. Howard sluttet seg til bandet i 1978.
Fra 1977 og fram til oppløsningen i 1984 utforsket bandet forskjellige typer pønkmusikk, ofte med rask utvikling: fra Ramones' riff, via Bowies New Wave, til post-punk-uttrykk (inspirert av Pere Ubu), og til en miks av The Stooges' publikumsprovokasjoner, depressiv kunstrock og ren støymusikk.
The Boys Next Door var en del av Melbournes alternative musikkmiljø sent på 1970-tallet og spilte hundrevis av konserter i Australia før de skiftet navn til The Birthday Party i 1980. De flyttet deretter utenlands, først til London, siden til Vest-Berlin. Caves australske venninne, Anita Lane, sluttet seg til dem i London. Gruppen ble kjent for sine provoserende sceneopptredener der Cave skrek, ropte og kastet seg ut fra scenen, oppbakket av gitarbasert rock. Etter at de hadde fått kultstatus i Europa og Australia, ble The Birthday Party oppløst i 1984. Howard og Cave syntes det var vanskelig å samarbeide med resten av bandet, samtidig som de begge var slitne etter stort forbruk av alkohol og andre rusmidler.
The Bad Seeds
Cave og Harvey dannet etter hvert Nick Cave & The Bad Seeds. Navnet indikerer en overgang i Caves rolle fra bandmedlem til leder av bandet. Det sammenfalt også med et paradigmeskifte i Caves uttrykksform fra ekspresjonisme mot mer lyriske og omstendelige fortellinger. Nick Cave & The Bad Seeds ble etablert som en internasjonal gruppe med den tyske gitaristen Blixa Bargeld (fra gruppa Einstürzende Neubauten), den engelske bassisten Barry Adamson (tidligere Magazine) og den australske gitaristen Hugo Race. Anita Lane hadde også kreativ innflytelse og skrev en del tekster. Med denne besetningen spilte de inn debutalbumet, som ble utgitt i 1984, From Her to Eternity.
Under oppholdet i Berlin begynte Cave også å skrive på det som ble hans debutroman, Eselet så Herrens engel (And the Ass saw the Angel, 1989). Etter utgivelsen av boken, og like før Berlinmurens fall, flyttet Cave til São Paulo i Brasil, hvor han traff Viviane Carneiro. Sammen har de sønnen Luke (født 1991). På denne tiden var Cave særs produktiv og fikk samme år sønnen Jethro (oppkalt etter et av hans favorittband Jethro Tull), med Beau Lazenby i Australia. I 1993 flyttet Cave tilbake til London.
I 1996 utga Nick Cave & The Bad Seeds Murder Ballads. En av sangene var «Henry Lee», en duett med den britiske rockesangeren PJ Harvey, som han også hadde en kort affære med, og «Where the Wild Roses Grow», ytterligere en duett, men det australske popidolet Kylie Minogue. Den siste ble en hit både i Storbritannia og Australia og vant tre ARIA-priser, blant annet som Årets låt.
Det neste albumet, The Boatman's Call (1997), markerte en radikalt endring fra arketypiske og voldelige fortellinger til biografiske og utleverende sanger om hans forhold til Carneiro og Harvey. Det var også hans første hele album som var konsentrert rundt hans egen pianospilling.
Finland i Eurovision Song Contest
I likhet med Norge er nok Finland mer kjent for sine mindre gode resultater i Eurovision Song Contest. Landet har kommet sist i konkurransen elleve ganger – i ni finaler og to semifinaler. Tre av sisteplassene endte også uten poeng. Etter seieren i 2006 har landet blitt slått ut av semifinalen seks ganger, men har utover i 2020-årene gjort det langt skarpere i konkurransen, med en sjetteplass og en andreplass.
Historikk
Det er den finske allmennkringkasteren Yle som sender konkurransen i Finland, og som står for utvelgelsen av landets bidrag. Den første deltakelsen kom i 1961, og artist og sang ble valgt gjennom den nasjonale sangkonkurransen Euroviisut. I 2012 byttet Yle ut Euroviisut med Uuden Musiikin Kilpailu (UMK), som er en blanding av Melodi Grand Prix og en talentkonkurranse.
Nick Cave
The Bad Seeds
Etter utgivelsen av Nocturama i 2003 annonserte Bargeld at han ville forlate gruppa for å bruke mer tid på Einstürzende Neubauten. Dette betydde at Mick Harvey og Cave var de eneste igjen av originalbesetning av Bad Seeds. Året etter gav Cave ut sitt første dobbelalbum, Abattoir Blues/The Lyre of Orpheus. I 2005 utga Nick Cave & The Bad Seeds ut B-Sides & Rarities, som besto av 3 CD-er og inneholdt 56-spor med B-sider, sjeldenheter og filmmusikk. 3. mars 2008 ble ''Dig, Lazarus, Dig!!! utgitt.
Finland i Eurovision Song Contest
Varierende suksess
Finland har hatt liten suksess i Eurovision Song Contest, og lenge var Finland det landet med flest deltakelser uten en seier. I 1960-årene kom Finland sist tre ganger, hvorav to ganger uten poeng. 1970-årene var derimot en langt bedre periode, og Finland plasserte seg stort sett midt på resultatlisten. I perioden 1995–2003 måtte Finland stå over annenhver konkurranse på grunn av dårlige plasseringer.
Nick Cave
The Bad Seeds
I januar 2009 forlot Mick Harvey gruppa. I februar 2009 ble Ed Kuepper introdusert som ny gitarist i Bad Seeds.
Grinderman
I 2006 etablerte Nick Cave en ny gruppe, Grinderman, sammen med tre musikere fra Bad Seeds: Warren Ellis, Jim Sclavunos og Martyn P. Casey. Det selvtitulerte debutalbumet ble utgitt i mars 2007, og hadde et råere og mørkere lydbilde enn Caves siste album med The Bad Seeds. Albumet fikk gode kritikker og omtale i norske aviser. Cave kom også i en ny musikalsk framtoning ved at han på flere av sangene selv spilte gitar. I 2010 kom oppfølgeralbumet Grinderman 2.
Finland i Eurovision Song Contest
Varierende suksess
Til sammen har Finland kommet sist i Eurovision Song Contest elleve ganger: ni ganger i en finale og to ganger i en semifinale. Bare Norge, med sine elleve sisteplasser (samtlige i finaler), tangerer dette. Men samtidig har Norge kommet på topp fem tolv ganger – inkludert tre seire.
Nick Cave
Filmer
Cave har skrevet filmmusikk, tre filmmanus og spilt i en rekke filmer, blant andre Wim Wenders' Himmelen over Berlin (1987). Han spiller også i 20 000 Days on Earth, som er en dramatisert dokumentar hvor vi følger Nick Cave i løpet av et fiktivt døgn. Filmen er skrevet og regissert av Iain Forsyth og Jane Pollard, og Nick Cave har også vært med på å skrive manus.
Finland i Eurovision Song Contest
Flere fravær
I likhet med Sverige og Norge boikottet Finland Eurovision Song Contest i 1970. Årsaken var misnøye med konkurransens utvikling, og det faktum at fire land delte seieren året før. Fra 1971 til 1994 deltok Finland hvert år, men måtte stå over i 1995 på grunn av en dårlig plassering året før. Dette innledet en periode der Finland bare deltok annethvert år, og landet var ikke kvalifisert til finalene i 1997, 1999, 2001 og 2003. Finland kvalifiserte seg heller ikke fra semifinalene i 2004 og 2005.
Nick Cave
Filmer
Nice Cave har i samarbeid med Warren Ellis skrevet filmmusikk til filmene The Road, The Proposition og Mordet på Jesse James av den feige Robert Ford. Nick Cave hadde også en mindre gjesterolle på slutten av filmen Mordet på Jesse James. Cave spiller en barmusiker som synger en vise om feigingen Robert Ford.
Finland i Eurovision Song Contest
Seieren i 2006
Landets lenge svake meritter i konkurransen har blitt gjenstand for mye kritikk – men også latter – i Finland. Finnene har til også med laget et humoristisk uttrykk som beskriver landets resultater: «Helvete vil fryse til før Finland vinner Eurovision». Men i 2006 stoppet endelig Finlands serie med svake resultater, da monster-rockegruppen Lordi deltok i Eurovision Song Contest. Utrustet med masker, økser og fyrverkeri, sang de Finland til sin første seier med «Hard Rock Hallelujah». Låten vant klart og fikk 12 poeng fra hele Norden, Storbritannia, Polen og vertslandet Hellas. Seieren gjorde at Finland og Yle fikk arrangere Eurovision Song Contest 2007 i Helsingfors – 46 år etter debuten i Cannes. Programledere var Jaana Pelkonen og Mikko Leppilampi.
Nick Cave
Utmerkelser
I 2017 ble han utnevnt til offiser av Order of Australia.
Finland i Eurovision Song Contest
Seieren i 2006
Finland kvalifiserte seg til finalen i både 2008 og 2009, men med svake plasseringer i finalen. Den neste tiårsperioden ble en svak periode for landet, med kun tre finaledeltakelse. Ellevteplassen fra 2014 ble Finlands beste plassering i perioden. I 2015 fikk Finland sin tiende og hittil siste bunnplassering, da gruppen Pertti Kurikan Nimipäivät endte sist i sin semifinale. Pertti Kurikan Nimipäiväts sang, «Aina mun pitää», er for øvrig den korteste i Eurovision-historien – bare 1 minutter og 25 sekunder lang. Også i 2016 og 2017 ble Finland slått ut i semifinalen. I 2018 klarte Saara Aalto å kvalifisere seg til finalen, men endte nest sist i finalen.
Et suksessfullt skifte
I 2021 gjorde Yle store endringer i det nasjonale uttaket Uuden Musiikin Kilpailu. Den nye satsningen har ført Finland inn en suksessfull periode. Landet har kvalifisert seg til finalen ved samtlige anledninger siden. I 2021 kom Finland på sjetteplass, landets nest beste plassering til da. I 2023 var Finland storfavoritt til å vinne konkurransen, og endte til slutt på en andreplass bak Sveriges Loreen.
Deltakere
Under er en liste over Finlands deltakere, plasseringer og poeng i konkurransen siden debuten i 1961. {{legend|gold|Vinner}} {{legend|#dcdcdc|Andreplass}} {{legend|#ffdead|Tredjeplass}} {{legend|#e0ffff|Sisteplass}} I 2009 kom Finland på tolvteplass i sin semifinale, men avanserte likevel til finalen. Bakgrunnen var at tv-seerne stemte frem ni bidrag til finalen, mens juryene valgte det tiende. Det finske bidraget var juryens valg og sikret seg dermed en finaleplass. Det samme skjedde med Sverige og Charlotte Perrelli i 2008.
Stemmehistorikk
Tallene er hentet fra poengdatabasen ESC Database. Ved like mange poeng, rangeres landene etter hvor mange prosent de har gitt av høyeste mulige oppnåelige totalscore
Poeng til Finland
Merk: Tabellene ovenfor er bare basert på finalene. Poeng mottatt og avgitt i semifinalene, er ikke tatt med. Ved like mange poeng, rangeres landene etter hvor mange prosent de har gitt av høyeste mulige oppnåelige totalscore
Eljero Elia
Eljero Elia (født 13. februar 1987 i Voorburg) er en nederlandsk fotballspiller som fra 30. juli 2021 er klubbløs.